3 ΜΑΪΟΥ 1998 ΣΙΚΑΓΟ, ΙΛΙΝΟΪ
Πάρτε το πρόγραμμα των πλέι οφ!
Το πρόγραμμα του Μπουλς-Χόρνετς!
- Τι ώρα είναι; - Ώρα να παίξουμε!
Στο Σικάγο, έχουμε την πρεμιέρα του δευτέρου γύρου.
Μπουλς-Χόρνετς. Ποιος θα νικήσει και πόσο;
Πιστεύω σε νίκη των Μπουλς με 18 πόντους.
- Οι Μπουλς με 13. - Η πόλη των ανέμων. Μπουλς.
- Εύκολη "σκούπα". - Ωραία.
- Με "σκούπα". - "Σκούπα".
Τότε πια έπαιζα στη Σάρλοτ,
και βασικά... ας είμαστε ειλικρινείς.
ΜΠΙ ΤΖΕΪ ΑΡΜΣΤΡΟΝΓΚ ΧΟΡΝΕΤΣ 1997-99
Οι Μπουλς ήταν πολύ ανώτεροι, και το ήξεραν.
ΗΜΙΤΕΛΙΚΟΙ ΑΝΑΤΟΛΗΣ 1998 ΑΓΩΝΑΣ 1
ΜΠΟΥΛΣ-ΧΟΡΝΕΤΣ
Και τώρα ο Μάικλ.
Γυρίζει, σηκώνεται, και πετυχαίνει το πρώτο του καλάθι.
Αν οι Χόρνετς δεν περιορίσουν τον Τζόρνταν,
βλέπω η σειρά να τελειώνει σύντομα.
ΜΠΟΥΛΣ-ΧΟΡΝΕΤΣ 83-70
Φτάνουν τις τέσσερις σερί νίκες στα πλέι οφ.
Χάσαμε τον πρώτο αγώνα,
μα σκέφτηκα ότι ήξερα καλά τον τρόπο παιχνιδιού τους.
Και πώς να τους νικήσω.
ΗΜΙΤΕΛΙΚΟΙ ΑΝΑΤΟΛΗΣ 1998 ΑΓΩΝΑΣ 2
ΣΙΚΑΓΟ ΜΠΟΥΛΣ-ΣΑΡΛΟΤ ΧΟΡΝΕΤΣ
- Ο Άρμστρονγκ σκοράρει ανενόχλητος. - Πολύ κακή άμυνα εδώ.
- Πάμε! - Κι ο Μπι Τζέι Άρμστρονγκ...
Μαρκάρεται από τον Κερ.
Και τώρα, ο Άρμστρονγκ, ο πρώην παίκτης των Μπουλς,
δίνει προβάδισμα τριών πόντων στους Χόρνετς.
Ο Μπι Τζέι Άρμστρονγκ έχει περισσότερα λεπτά συμμετοχής φέτος.
Ίσως ο Κάουενς να εμπιστεύεται τις γνώσεις του για τους Μπουλς.
Και πάλι ο Άρμστρονγκ. Επιχειρεί νέο σουτ.
Ο Άρμστρονγκ σκοράρει,
οι Χόρνετς αγκαλιάζουν τη νίκη κι ο Φιλ Τζάκσον ζητά τάιμ-άουτ.
Χάρηκα που τους αντιμετωπίσαμε,
επειδή ήξερα τόσα για τους Μπουλς και τον Μάικλ.
Ήθελα να δω αν όσα είχα μάθει ήταν όντως αποτελεσματικά.
Δεν είμαι ο Μάικλ, μα ήταν η δική μου στιγμή τότε.
Και ήξερα τι έπρεπε να κάνω.
Η μπάλα στον Μπι Τζέι. Απομένουν 30 δευτερόλεπτα.
Τον μαρκάρει ο πρώην συμπαίκτης του.
Οι Χόρνετς προηγούνται με τρεις.
Έχουν κατοχή της μπάλας.
ΜΠΟΥΛΣ-ΧΟΡΝΕΤΣ 71-74
Τζόρνταν εναντίον Άρμστρονγκ. Ανοίγεται στα πλάγια.
Αξιοποιεί το σκριν του Ντίβατς, και σουτάρει.
Μέσα!
ΜΠΟΥΛΣ-ΧΟΡΝΕΤΣ 71-76 17" ΠΡΙΝ ΤΗ ΛΗΞΗ
Οι Χόρνετς προηγούνται με πέντε,
ενώ απομένουν 17,8 δευτερόλεπτα. Τάιμ-άουτ για το Σικάγο.
Πέτυχα το καλάθι...
και θυμάμαι, το είπα στον Τζόρνταν.
Το είπα στον Φιλ Τζάκσον και τον Σκότι.
Το είπα σε όλους όσους ήξερα εκεί πέρα.
Οι Σάρλοτ Χόρνετς ισοφαρίζουν σε 1-1,
κάνοντας την έκπληξη απέναντι στους Μπουλς.
Πιστέψτε με, κανείς δεν το χαίρεται περισσότερο από τον Μπι Τζέι Άρμστρονγκ.
Για αυτόν, δεν είναι ένας απλός αγώνας. Είναι η δικαίωσή του.
Παίρνει την πιο γλυκιά εκδίκηση.
Μόλις στραπατσάρισε τους Μπουλς.
Ο Μπι Τζέι έκανε μεγάλο λάθος.
Εφόσον μου το παίζεις μάγκας, ανοίγεις παρτίδες μαζί μου.
Έπρεπε να τον διαλύσω.
Να τον εξευτελίσω. Και μετά από αυτό, το έκανα.
Η ESPN FILMS ΚΑΙ ΤΟ NETFLIX ΠΑΡΟΥΣΙΑΖΟΥΝ
- Θεαματική κίνηση. - Και ο αγώνας λήγει.
Το Στάδιο του Σικάγο παίρνει φωτιά.
Δεν υπάρχει καμία προδοσία.
Καιρός για παραπέρα.
Τελευταία χρονιά του προπονητή.
Υπάρχουν υψηλές προσδοκίες;
- Τι κάνουμε μετά; - Το μόνο ερώτημα είναι πόσο θα κρατήσει.
ΕΠΕΙΣΟΔΙΟ 7
Νωρίτερα, είδατε με τα μάτια σας
πώς οι Χόρνετς νίκησαν τους Μπουλς με 78-76 στο Σικάγο,
ισοφαρίζοντας σε 1-1,
με νικητήριο καλάθι του πρώην "Ταύρου"
Μπι Τζέι Άρμστρονγκ.
Ακολουθεί ο σχολιασμός...
Ο Μάικλ έχει απίστευτο εγωισμό.
Όταν έχεις αγωνιστεί τόσο καιρό σ' αυτό το επίπεδο,
αναζητάς μια αφορμή για να παίξεις σκληρά.
Εξέλαβε τα πειράγματα ως προσβολές.
ΜΑΡΚ ΒΑΝΣΙΛ ΣΥΓΓΡΑΦΕΑΣ
Η καλύτερή του. Είναι σαν να πετάς κρέας σε τίγρη.
Επινοούσε δικά του παιχνίδια για να παίρνει ώθηση.
Μα ήταν όλα στο μυαλό του.
Έχασαν και φέτος τον δεύτερο αγώνα...
Γνωρίζετε την ιστορία με τον Λαμπράντφορντ Σμιθ;
Έγινε το '93...
ΜΠΟΥΛΣ-ΜΠΟΥΛΕΤΣ 19 ΜΑΡΤΙΟΥ 1993
Από το Λούιβιλ, ο Λαμπράντφορντ Σμιθ.
Οι Μπούλετς ήταν χάλια και είχαν επιλέξει τον Σμιθ στα ντραφτ,
αλλά πάντα λέω "Ποτέ δεν ξέρεις.
Πού ξέρεις, ίσως είναι η βραδιά σου".
Εκείνη η βραδιά ανήκε στον Λαμπράντφορντ Σμιθ.
Λαμπράντφορντ Σμιθ, μέσα.
Ο Λαμπράντφορντ Σμιθ ευστοχεί από τα πέντε μέτρα.
Ο Σμιθ ευστοχεί ξανά. Τα έβαλε όλα από εκεί, γιατί όχι άλλο ένα;
Ο Λαμπράντφορντ Σμιθ έκανε το παιχνίδι της ζωής του.
Ο Τζόρνταν μαρκάρει τον Σμιθ.
Περιέργως, ο Μάικλ ήταν τελείως άστοχος.
Γυρίζει και σουτάρει... Αστοχεί.
Ο Σμιθ επιχειρεί το σουτ...
Ο Μάικλ τον χτύπησε, αλλά το έβαλε.
Ο Σμιθ σκοράρει κατά ριπάς.
Δεν λέμε για αυτόν εδώ, αλλά για τον Σμιθ.
Στο Σικάγο, ο Σμιθ πέτυχε 37 πόντους απέναντι στον Τζόρνταν.
ΜΠΟΥΛΣ-ΜΠΟΥΛΕΤΣ 104-99
Είπε ότι,
όταν έφευγαν, ο Σμιθ του είπε "Καλά έπαιξες, Μάικλ".
Ξέραμε ότι αυτό τον πείραξε πολύ.
Το επόμενο βράδυ, έπαιζαν στην Ουάσινγκτον.
Παίξαμε δύο φορές σερί. Οπότε, στο αεροπλάνο,
είπε "Αύριο, στο πρώτο ημίχρονο, θα βάλω όσους πόντους...
έβαλε ο μικρός χθες".
ΜΠΟΥΛΕΤΣ-ΜΠΟΥΛΣ 20 ΜΑΡΤΙΟΥ 1993
Δεν έχω ξαναδεί τέτοιο πέσιμο σε αντίπαλο παίκτη.
Ήταν αναμενόμενο.
Απέδειξε αυτό που ήθελε.
Ο Τζόρνταν έβαλε 36 πόντους στο πρώτο ημίχρονο.
Έχει προσηλωθεί σχεδόν αποκλειστικά στον Λαμπράντφορντ.
Τα πήρε τόσο άσχημα επειδή του είπε "Καλά έπαιξες, Μάικ",
που τον διέσυρε και τον ταπείνωσε μπροστά σε 20.000 θεατές.
Δεκαετίες μετά το συμβάν,
λένε ότι δεν συνέβη ποτέ αυτό.
Ότι ο Σμιθ δεν του είπε ποτέ "Καλά έπαιξες, Μάικ".
Κάποιοι συγγραφείς ρώτησαν τον Μάικλ αν συνέβη ποτέ κάτι τέτοιο,
και τους απάντησε ότι το 'χε σκαρφιστεί.
Θα έκανε τα πάντα για αποκτήσει κίνητρο
για να σε νικήσει.
ΤΗΝ ΕΠΟΜΕΝΗ ΤΗΣ ΗΤΤΑΣ ΣΤΟΝ ΔΕΥΤΕΡΟ ΑΓΩΝΑ
Θύμωσες για χθες το βράδυ;
Γιατί; Θα έπρεπε;
Σιγά. Έναν αγώνα χάσαμε.
Εντάξει.
Θα γίνει χαμός αύριο.
Το καλάθι του Μπι Τζέι και ο προκλητικός του πανηγυρισμός...
ΓΚΛΕΝ ΡΑΪΣ ΧΟΡΝΕΤΣ 1995-98
τσάντισαν πολύ τον Μάικλ, και το ξέραμε.
Στα αποδυτήρια, λέγαμε ότι θα γίνει χαμός,
γιατί είχαμε ξυπνήσει το θηρίο που λέγεται Μάικλ Τζόρνταν.
Ναι.
Δεν πειράζει.
Να δω τι γλώσσα θα βγάλει όταν θα 'μαστε μηδέν-μηδέν,
όχι όταν θα προηγείται με πέντε.
Τότε ξεκινάει.
Ο καλός λέει μαλακίες στην ισοπαλία
ή όταν χάνει. Είναι εύκολο να τα λες όταν κερδίζεις.
Ο Μάικ δεν χρειάζεται καύσιμα για να πάρει μπροστά.
Αλλά όταν κάνεις κάτι τέτοιο,
είναι λογικό να γίνει της κακομοίρας από εκείνο το σημείο και μετά.
Κι αυτό ακριβώς συνέβη.
ΗΜΙΤΕΛΙΚΟΙ ΑΝΑΤΟΛΗΣ 1998 ΑΓΩΝΑΣ 3
ΣΑΡΛΟΤ ΧΟΡΝΕΤΣ-ΣΙΚΑΓΟ ΜΠΟΥΛΣ
Να βάλουμε τα δυνατά μας.
Ελάτε, παιδιά.
Παίξτε γερά, με τσαμπουκά.
Να πάρουμε εκδίκηση.
- Πάμε. - Πάμε.
- Τι ώρα είναι; - Να παίξουμε!
Ο Άρμστρονγκ έχει πάνω του τον Μάικλ.
Δεν κάνει ντρίπλα, υπό την πίεση του Μάικλ.
Με πίεζε στενά
στους υπόλοιπους αγώνες, ιδίως στον επόμενο.
Ο Άρμστρονγκ κινείται στην περιφέρεια.
Ο Μάικλ τον μαρκάρει στενά. Δεν έχει πού να πάει.
Ο Τζόρνταν γυρίζει και σκοράρει. Τον ξεγέλασε απόλυτα.
Ο Άρμστρονγκ θα καθίσει για λίγο στον πάγκο.
Έχει μόλις δύο πόντους, με ένα στα επτά σουτ.
Ο Μάικλ Τζόρνταν έχει 20 και οι Μπουλς είναι άψογοι απόψε.
Οι Μπουλς ανακάμπτουν και παίρνουν τη νίκη.
ΧΟΡΝΕΤΣ-ΜΠΟΥΛΣ 89-103 2-1 ΓΙΑ ΤΟΥΣ ΜΠΟΥΛΣ
Νομίζω ότι ο Μπι Τζέι ξέχασε τα κίνητρά μας.
Ουσιαστικά, μας αφύπνισε, και το εκμεταλλευτήκαμε αυτό.
Ο ΑΡΜΣΤΡΟΝΓΚ ΑΦΥΠΝΙΖΕΙ ΤΟΥΣ ΜΠΟΥΛΣ
Καλώς ήλθατε στον τέταρτο αγώνα της σειράς.
Οι φιλοξενούμενοι προηγούνται 2-1.
Κλέβει την μπάλα!
Καλάθι και φάουλ.
Οι Μπουλς επικρατούν με 94-80.
Τους τσάκισαν το ηθικό.
Έτσι κάνουν οι Μπουλς.
Ο Τζόρνταν προσποιείται και σκοράρει, παρά το μαρκάρισμα του Ράις.
Και με τελικό σκορ 93-84,
οι Μπουλς αποκλείουν τους Χόρνετς στον πέμπτο αγώνα
και θα αντιμετωπίσουν τους Πέισερς.
Είμαστε στα μισά. Έτσι μου φαίνεται.
Μπορεί να μη χάσουμε άλλον αγώνα.
ΜΑΪΟΣ 1998
ΜΑΡΤΙΟΣ 1995
ΚΑΤΩ Η ΑΙΣΧΡΟΚΕΡΔΕΙΑ
ΝΑΟΣ ΤΗΣ ΑΠΛΗΣΤΙΑΣ
Επί της ουσίας,
αν ο Μάικλ είχε παραμείνει στο μπέιζμπολ,
θα έφτανε στην α' κατηγορία.
Αλλά όταν ξεκίνησε η απεργία στο μπέιζμπολ το '94,
η Ομοσπονδία Μπέιζμπολ πήρε την πραγματικά γελοία απόφαση
να ξεκινήσει η σεζόν με αναπληρωματικούς.
Σήμερα, στα γήπεδα όλης της χώρας,
γίνονται αγώνες με αναπληρωματικούς.
2 ΜΑΡΤΙΟΥ 1995
ΕΥΧΑΡΙΣΤΟΥΜΕ ΤΑ ΛΕΜΕ ΣΥΝΤΟΜΑ
Γινόταν απεργία εκείνη τη χρονιά, και του ζήτησαν να γίνει απεργοσπάστης.
Ο Μάικλ αρνήθηκε να αγωνιστεί.
Ο Τζόρνταν έλεγε εξαρχής ότι δεν θα παίξει
όσο διαρκεί η απεργία.
Τιμώντας τον λόγο του, αποχώρησε από το προπονητικό κέντρο των Γουάιτ Σοξ.
Μια μέρα, με ενημέρωσε ότι βρισκόταν εδώ.
"Θα πάω για προπόνηση", του είπα.
"Ξέρεις πώς πάει". Και μου ζήτησε να συναντηθούμε
στην πλατεία Μπέικερ.
Μετά το πρωινό, αφού φάγαμε τηγανίτες,
του λέω "Πρέπει να πάω στην προπόνηση.
Γιατί δεν έρχεσαι να πεις ένα γεια; Θα χαρούν όλοι να σε δουν".
Καλημέρα.
Ήρθε, λοιπόν, στην προπόνηση,
και άρχισα να του λέω
"Γέρασες, σκούριασες. Δεν το 'χεις πια.
Θα σε πατήσω κάτω σήμερα". Αυτά, λίγο-πολύ.
Αρχικά, του έκανα πλάκα,
αλλά, προτού το καταλάβω, βρεθήκαμε να παίζουμε "μονό".
Εκείνη η μέρα έμοιαζε διαφορετική.
ΤΖΑΝΤ ΜΠΟΥΣΛΕΡ ΦΟΡΓΟΥΟΡΝΤ
Επικρατούσε άλλο κλίμα στα αποδυτήρια.
Θυμάμαι να ρωτάω τον Χαρπ τι συμβαίνει.
Γύρισε και μου είπε "Είναι εδώ ο μεγάλος".
Ο Μάικ προπονήθηκε χθες με την παλιά του ομάδα.
Είναι κάτι μόνιμο ή απλώς του έχει λείψει το μπάσκετ;
Και μόνο η υποψία ότι ίσως επιστρέψει ο Τζόρνταν,
προκάλεσε ειδησεογραφικό πυρετό σήμερα.
Πέρα από τις εικασίες, θα υπάρξουν και πολλά διαδικαστικά ζητήματα.
Πολλοί έχουν αναγάγει σε χόμπι τις εικασίες για το μέλλον του Μάικ.
Άρχισα να σκέφτομαι το ενδεχόμενο να επιστρέψω.
Ο Σκότι, στην τηλεόραση,
μου έκανε σήμα να επιστρέψω.
10 ΜΑΡΤΙΟΥ 1995
Είδατε τον Σκότι να δείχνει το λογότυπο του Τζόρνταν
στα παπούτσια του;
Θα επιστρέψει ο κορυφαίος στους Μπουλς;
Ο Τζόρνταν συμμετείχε σε προπόνηση για τρίτη φορά αυτήν την εβδομάδα.
Οι εικασίες συνεχίζονται από οπαδούς, ΜΜΕ
και πιθανούς μελλοντικούς συμπαίκτες.
Ακόμη κι έτσι, όμως,
δεν πιστεύουν όλοι ότι ο Μάικλ θα επιστρέψει.
Θα εκπλησσόμουν αν επέστρεφε.
Όλοι κρέμονται από τα χείλη του Μάικλ Τζόρνταν.
Αλλά παραμένει σιωπηλός.
Μόνο ο Τζόρνταν ξέρει την απάντηση που όλοι αναζητούν,
και θα την αποκαλύψει όποτε αποφασίσει εκείνος.
Μετά από όλον αυτόν τον χαμό, μου τηλεφώνησε και μου είπε
"Είμαι έτοιμος να γυρίσω".
Έγραψα τρία-τέσσερα διαφορετικά...
ΝΤΕΪΒΙΝΤ ΦΑΛΚ ΑΤΖΕΝΤΗΣ
δελτία Τύπου για την επιστροφή του,
αλλά ένιωθε ότι δεν περιλάμβαναν αυτά που ήθελε να πει.
Του είπα να το γράψει εκείνος.
Το μόνο που έγραψε ήταν...
"ΓΥΡΙΣΑ".
Ήταν υπεραρκετό.
ΚΑΛΩΣ ΤΟΝ
Τα λέει όλα.
Σ' ΑΓΑΠΑΜΕ!
Ανάσα ανακούφισης για τους οπαδούς.
Τέρμα πια η ζωή χωρίς τον Μάικλ.
ΚΑΛΩΣ ΗΛΘΕΣ!
Τέρμα η ξηρασία.
18 ΜΑΡΤΙΟΥ 1995
Ο Τζόρνταν επέστρεψε.
Ας κρατήσουμε ενός λεπτού σιγή,
προς τιμήν της επιστροφής του στο μπi
Οι οπαδοί του Σικάγο πετούν στα ουράνια.
ΓΥΡΙΣΑ!
Στο Σικάγο λένε ότι επιστρέφει ο Τζόρνταν.
Όλα είναι μια χαρά πλέον, γιατί επέστρεψε ο Μάικλ.
ΓΥΡΙΣΕ
Ο ΤΖΟΡΝΤΑΝ ΕΠΙΣΤΡΕΦΕΙ ΣΗΜΕΡΑ
Έστειλε το περίφημο "Γύρισα".
Δεν το περίμενα...
ΣΤΙΒ ΚΕΡ ΓΚΑΡΝΤ
δεδομένου ότι πλησίαζε το τέλος της σεζόν.
Οι Μπουλς είναι οριακά πάνω από το 50%, με 34 νίκες και 31 ήττες.
Τη σεζόν 94-95, δεινοπαθήσαμε.
Χάσαμε τον Χόρας Γκραντ, που πήγε στο Ορλάντο,
και αυτό μας αποσυντόνισε.
Χθες, ο ιδιοκτήτης των Μπουλς απέπεμψε τον Γκραντ.
Αποφάσισαν να μην επεκτείνουν το συμβόλαιό του.
Και μετά, ο Γκραντ έγινε το αστέρι του Ορλάντο.
Να ο Χόρας! Αυτοπροσώπως!
Εκείνη τη σεζόν, τους έλειψαν πολύ τα ριμπάουντ
και η αμυντική παρουσία του Χόρας.
Δεν ήταν η προηγούμενη σεζόν,
που είχαμε κεκτημένη ταχύτητα από τα πρωταθλήματα,
αλλά και τα θεμέλια και τον βασικό κορμό.
Ήμασταν χάλια την επόμενη χρονιά. Καθόλου καλοί.
Η επιστροφή του Μάικλ μάς έδωσε νέα πνοή,
και νιώσαμε ότι μπορούσαμε να το καταφέρουμε ξανά.
Με το που γύρισε, ο Μάικλ είπε
"Θα παίξουμε επιτέλους μαζί.
Σε θέλω στο πλευρό μου.
ΜΠΙΛ ΓΟΥΕΝΙΝΓΚΤΟΝ ΣΕΝΤΕΡ
Αλλά σε θέλω δυνατό".
Μου το ξεκαθάρισε από την πρώτη στιγμή.
Ήταν ακόμη πιο αφοσιωμένος.
ΑΜΑΝΤ ΡΑΣΑΝΤ NBC SPORTS
Πιο προσηλωμένος στον στόχο του,
που ήταν να κατακτήσει το πρωτάθλημα.
Να στεφθεί πρωταθλητής.
Έφτασε η μέρα που περίμεναν οι φίλοι του μπάσκετ.
Μετά από ενάμιση χρόνο,
ο σούπερσταρ Μάικλ Τζόρνταν επιστρέφει,
και θα αγωνιστεί με τους Μπουλς ενάντια στους Πέισερς.
ΙΝΤΙΑΝΑ ΠΕΪΣΕΡΣ-ΣΙΚΑΓΟ ΜΠΟΥΛΣ 19 ΜΑΡΤΙΟΥ 1995
Βγήκαμε από το αεροπλάνο και περίμενα τον Μάικλ.
ΤΖΟΡΤΖ ΚΕΛΕΡ ΒΟΗΘΟΣ ΚΑΙ ΦΙΛΟΣ
Περίμενα άδικα για λίγο.
Ο Μάικλ πρέπει να είχε συγκινηθεί.
Έμεινε μέσα επειδή...
θα έπαιζε για πρώτη φορά απόντος του πατέρα του.
Η σκέψη τον στενοχώρησε πολύ.
Ήταν κάπως δακρυσμένος.
Τον ηρέμησα και τον ρώτησα αν ήταν έτοιμος να βγει έξω.
"Έρχομαι σε ένα λεπτό", μου είπε.
90 - 69 ΠΟΝΤΟΙ 91 MVP / ΠΡΩΤΑΘΛΗΤΗΣ
94 ΚΑΙ ΣΥΝΕΧΙΖΕΙ
Ήμουν αγχωμένος...
επειδή είχα καιρό να παίξω επαγγελματικά.
Και ένιωθα γυμνός που δεν ήταν εκεί ο πατέρας μου.
Ήταν πολύ διαφορετικά.
Το να αγωνιστεί χωρίς τον πατέρα του εκεί...
Αυτό, νομίζω, του ξαναθύμισε τον θάνατο του Τζέιμς.
Ήρθε ο Μάικλ Τζόρνταν!
Εισιτήρια; Τέσσερα μαζί.
Εκατόν πενήντα.
- Σου δίνω 200. - Δώσε μου 225.
Μου πρόσφεραν 2.000. Είπα "Με τίποτα".
Είναι ό, τι πιο κοντινό στο Σούπερ Μπόουλ.
Αυτό που κάνει σήμερα
και θα επιχειρήσει τους επόμενους μήνες
ή χρόνια είναι πραγματικά πρωτοφανές.
Δεν θέλει απλώς να παίξει καλά ή να γίνει Ολ-Σταρ.
Θέλει να ξαναγίνει ο κορυφαίος όλων.
Μπορεί; Αν ναι, μπορούν οι Μπουλς να πάρουν το πρωτάθλημα;
Η ατμόσφαιρα στο Μάρκετ Σκουέρ ήταν ηλεκτρισμένη.
Βγήκαμε τρέχοντας στο παρκέ,
και η ατμόσφαιρα ξεχείλιζε από αγωνία κι ανυπομονησία.
Ήταν όπως στους Τελικούς.
Ακούτε τις ιαχές του κόσμου εδώ στην Μάρκετ Σκουέρ Αρίνα,
καθώς βγαίνει ο Μάικλ.
Ήταν πολύ συγκινητική στιγμή. Είχε επιτέλους επιστρέψει.
Είκοσι έναν μήνες μετά την τελευταία συμμετοχή του σε αγώνα ΝΒΑ,
ο Μάικλ Τζόρνταν επιστρέφει, φορώντας τη φανέλα με το 45.
Δεν ήθελα να βάλω το 23, γιατί δεν ήταν εκεί ο πατέρας μου.
Έκανα ένα νέο ξεκίνημα.
Και το 45 ήταν το πρώτο μου νούμερο στο λύκειο.
Η πολυαναμενόμενη επιστροφή του σούπερσταρ Μάικλ Τζόρνταν
ξεκίνησε άσχημα.
Δεν είχε τη γνωστή του ευστοχία, και φορούσε ανάποδα το σορτσάκι του.
Στην αρχή, ήταν εμφανές ότι προσπαθούσε να ξεσκουριάσει.
Ο Μάικλ προσπαθεί, αλλά δεν καταφέρνει να σκοράρει.
Το μπάσιμο σήμα κατατεθέν του θα κοπεί από τον Ρικ Σμιτς.
Ο Μάικλ έχει μηδέν στα έξι.
Μετά, εμφανίστηκε ο παλιός Τζόρνταν.
Ο Εμ Τζέι κλέβει από τον Σμιτς και σκοράρει στον αιφνιδιασμό.
Μα ο Ρέτζι Μίλερ θα χαρίσει τη νίκη στους Πέισερς.
Δεν ήταν το ιδανικό φινάλε για τον Τζόρνταν, αλλά επέστρεψε.
ΠΕΪΣΕΡΣ-ΜΠΟΥΛΣ 103-96 ΣΤΗΝ ΠΑΡΑΤΑΣΗ
19 ΠΟΝΤΟΙ (7/28)
Έλειπε πολύ καιρό από το μπασκετ και είχε αλλάξει πολύ το σώμα του.
Ειλικρινά, αμφέβαλα... κατά πόσο μπορούσε να αποδώσει
στο επίπεδο που συνήθιζε να αποδίδει επί μονίμου βάσεως.
ΕΞΙ ΜΕΡΕΣ ΜΕΤΑ
Ένιωσε ακόμη περισσότερη πίεση να αποδείξει ότι παραμένει ο ίδιος,...
ΧΟΚΣ-ΜΠΟΥΛΣ 25 ΜΑΡΤΙΟΥ 1995
και αυτή η αμφισβήτηση του έδινε απίστευτη ώθηση.
ΧΟΚΣ-ΜΠΟΥΛΣ 98-97 4η ΠΕΡΙΟΔΟΣ
Επαναφορά στον Μάικλ. Απομένει ελάχιστος χρόνος.
Ο Τζόρνταν για τη νίκη. Ναι!
Επέστρεψε για τα καλά!
Απίστευτο. Ένας Τζόρνταν από τα παλιά.
Όταν επέστρεψε, αναθαρρήσαμε. Πήραμε μπροστά για τα καλά.
Ένας μεγάλος σταρ ετοιμάζεται να αγωνιστεί σε μια μεγάλη πόλη.
Ο Τζόρνταν έρχεται στο Μάντισον Σκουέρ Γκάρντεν.
Τζάμπολ σε 90 λεπτά.
ΝΙΟΥ ΓΙΟΡΚ ΝΙΚΣ-ΣΙΚΑΓΟ ΜΠΟΥΛΣ 28 ΜΑΡΤΙΟΥ 1995
"Ο ΑΓΩΝΑΣ ΤΗΣ ΔΙΠΛΗΣ ΠΕΝΤΑΡΑΣ"
Οι πάντες, σημαντικοί και ασήμαντοι,
θέλουν να δουν την επιστροφή του Μάικλ στο Γκάρντεν.
Δεν θα μείνουν απογοητευμένοι.
Τζόρνταν... από τα πέντε μέτρα. Μέσα!
Δύο στα δύο για τον Τζόρνταν στο ξεκίνημα του παιχνιδιού.
Διπλό μαρκάρισμα. Πολύ αργά!
Ο Μάικλ έχει τέσσερα στα πέντε σουτ.
Τζόρνταν... Εντυπωσιακό ξεκίνημα.
ΠΑΤΡΙΚ ΓΙΟΥΙΝ ΝΙΚΣ
Επέστρεψε μετά από αρκετό διάστημα,
κι έκανε φοβερή εμφάνιση στο Γκάρντεν.
Δυστυχώς, παρότι έπαιξα κι εγώ καταπληκτικά σ' εκείνον τον αγώνα,
δεν το θυμάται κανείς.
Ισοπαλία κι απομένουν 14 δεύτερα. Θα χρειαστεί διπλή άμυνα εδώ.
Γουένινγκτον! Φοβερή πάσα. Οι Μπουλς νικούν. Επέστρεψε.
ΝΙΚΣ-ΜΠΟΥΛΣ 111-113
Μόλις στον πέμπτο αγώνα, πετυχαίνει 55 πόντους.
Όταν γύρισε και έβαλε 55 πόντους στο Γκάρντεν...
ΧΟΡΑΣ ΓΚΡΑΝΤ ΟΡΛΑΝΤΟ
σκέφτηκα
ότι θα γίνει χαμός αν συναντηθούμε στα πλέι οφ.
ΗΜΙΤΕΛΙΚΟΙ ΑΝΑΤΟΛΗΣ 1995 ΑΓΩΝΑΣ 1
ΜΑΤΖΙΚ-ΜΠΟΥΛΣ
Όλα είναι έτοιμα για τον πρώτο ημιτελικό της Ανατολής.
Μπουλς εναντίον Μάτζικ.
Νιώθω υπέροχα για εκείνη τη σεζόν.
Είχαμε πολύ καλούς νεαρούς παίκτες. Σακίλ Ο'Νιλ...
- Σακίλ Ο'Νιλ! - Ωραία κίνηση του Σακίλ.
Χάρνταγουεϊ...
Και ο Χάρνταγουεϊ καρφώνει.
Νικ Άντερσον.
Και καρφώνει με δύναμη!
Ο Μάικλ πάσχιζε να ανακτήσει τη φυσική του κατάσταση.
Ο Χόρας Γκραντ καταφέρνει να κοντρολάρει.
ΤΑ ΓΥΑΛΙΑ ΦΤΑΙΝΕ
Ο Τζόρνταν είναι διεθνές ίνδαλμα.
Οι προβολείς αναδεικνύουν τους θριάμβους,
μα σε καίνε όταν κάνεις λάθη.
Την Κυριακή στο Ορλάντο, ο Τζόρνταν αποδείχθηκε μοιραίος
στο φινάλε της τετάρτης περιόδου του πρώτου αγώνα.
Οι Μπουλς προηγούνται 91-90, 22 δεύτερα πριν το τέλος.
15 ΔΕΥΤΕΡΑ ΓΙΑ ΤΗ ΛΗΞΗ
Ο Μάικλ έχει την μπάλα στην κατοχή του.
Όχι πια. Ο Πένι πασάρει στον Χόρας Γκραντ και οι Μάτζικ περνούν μπροστά στο σκορ.
Όταν ο Μάικλ γύρισε από το μπέιζμπολ, ο Άντερσον του έκλεψε την μπάλα.
Έγινε μεγάλο θέμα,
επειδή είχε πολύ καιρό να συμβεί.
Σαν να βλέπεις τον Μοχάμεντ Αλί να δέχεται μπουνιά στο πρόσωπο
στη δύση της καριέρας του.
Ξαφνικά, έδειξε ευάλωτος.
Ο Τζόρνταν είχε την ευκαιρία να βάλει το κλασικό νικητήριο σουτ,
αλλά τη χαράμισε.
Του έφυγε! Του έφυγε εκτός γηπέδου!
Έκτακτη είδηση: Ο Μάικλ Τζόρνταν είναι θνητός.
Χάνει την μπάλα, αστοχεί και οι Μπουλς χάνουν.
ΜΑΤΖΙΚ-ΜΠΟΥΛΣ 94-91 1-0 ΟΙ ΜΑΤΖΙΚ
Μετά τον αγώνα, ο Νικ Άντερσον δήλωσε 'Άλλο 45, άλλο 23".
Πάμε χαμένοι.
ΗΜΙΤΕΛΙΚΟΙ ΑΝΑΤΟΛΗΣ 1995 ΑΓΩΝΑΣ 2
Προφανώς, ο Τζόρνταν είναι προληπτικός. Πάει το 45. Φόρεσε ξανά το 23.
Το 45 δεν μου καθόταν καλά.
Ήθελα να ξανανιώσω όπως όταν είχα το 23.
Στον επόμενο μεταξύ μας αγώνα...
ΠΟΥ ΕΙΝΑΙ Η ΜΠΑΛΑ; Σ' ΕΚΛΕΨΑΝ, ΜΑΪΚ!
ο Τζόρνταν ξεσάλωσε.
Ο Πίπεν... βρίσκει τον Μάικλ.
Σηκώνεται, κι ευστοχεί για τρεις.
Έκανε ένα γρήγορο βήμα, σταμάτησε, σηκώθηκε κι έβαλε ένα δύσκολο σουτ.
Επιχειρεί 11 σουτ ανά παιχνίδι.
Ο Τζόρνταν κόβει τον Σακίλ Ο'Νιλ!
Μωρό μου!
Ο Τζόρνταν σκοράρει με λέι απ.
Μήπως... Κατά φωνή.
Απίστευτη κίνηση!
Δίνει στον Τζόρνταν, που ξεχύνεται στον αιφνιδιασμό.
Για να δούμε.
Νίκη για το Σικάγο.
ΜΑΤΖΙΚ-ΜΠΟΥΛΣ 94-104 ΤΖΟΡΝΤΑΝ: 38 ΠΟΝΤΟΙ
Ο Τζόρνταν βάζει ξανά το 23 και οι Μπουλς κερδίζουν.
Οι Μπουλς ισοφάρισαν τους Ορλάντο Μάτζικ,
μα πόσο θα αντέξει ο Τζόρνταν στα πλέι οφ;
Ένιωθε απολύτως έτοιμος.
ΤΣΙΠ ΣΕΪΦΕΡ ΓΥΜΝΑΣΤΗΣ
Μα εκείνη τη χρονιά, ήταν στο 80%.
Βλέπετε έναν εξαντλημένο Τζόρνταν.
Δεν ήταν σε φόρμα.
Άλλωστε, είχε λείψει για 21 μήνες.
Δεν είχε προλάβει να πατήσει καλά στα πόδια του,
και φάνηκε σε ορισμένους αγώνες μετά την κανονική σεζόν.
Οι Μάτζικ χρειάζονται μία νίκη
για να αποκλείσουν Τζόρνταν και Μπουλς.
ΟΙ ΜΑΤΖΙΚ ΠΡΟΗΓΟΥΝΤΑΙ 3-2
Το Σικάγο έχει κάποια προβλήματα.
Ο Μάικλ δεν έπαιξε στην κανονική σεζόν.
Ενώ οι υπόλοιποι είναι σε φόρμα και βγάζουν άνετα τα ματς,
ο Μάικλ δεν έχει σταθερή απόδοση σε ολόκληρα τα παιχνίδια.
Δεν είχα αρκετό χρόνο να προσαρμόσω το σώμα μου στο μπάσκετ.
Προς το τέλος της σειράς, είχα αγχωθεί.
ΗΜΙΤΕΛΙΚΟΙ ΑΝΑΤΟΛΗΣ 1995 ΑΓΩΝΑΣ 6
Απειλούνται με αποκλεισμό,
κι αυτό θα επιδιώξουν απόψε οι Μάτζικ.
Μπροστά οι Μπουλς με έναν πόντο.
Επτά σερί πόντοι για το Ορλάντο.
ΣΙΚΑΓΟ-ΟΡΛΑΝΤΟ 102-101 4η ΠΕΡΙΟΔΟΣ
Δύσκολο σουτ από τον Μάικλ. Έρμπολ.
Ευκαιρία για το Ορλάντο να προηγηθεί.
Δεν θυμάμαι να έχω ξαναδεί τόσο κατάκοπο τον Τζόρνταν.
Είναι απίστευτο.
Απόμένουν οκτώ δεύτερα.
Ο Άντερσον τα βάζει με τον Κούκοτς.
-Θα κάνει διείσδυση; - Πέντε.
Θεέ μου! Εκπληκτικό σουτ από τον Νικ Άντερσον!
Η σεζόν των Μπουλς θα ολοκληρωθεί
εδώ στο Γιουνάιτεντ Σέντερ και οι Ορλάντο Μάτζικ παίρνουν τη νίκη.
Ο Χόρας αποδοκιμάζεται,
ενώ τον σηκώνουν στα χέρια.
Ήταν το ναδίρ του Μάικλ, όταν επέστρεψε και αποκλείστηκαν.
Σπάστηκε που τον απέκλεισε ο Χόρας.
Και βλέποντας όλους αυτούς τους πανηγυρισμούς,
νομίζω ότι το πήρε κατάκαρδα.
Το αξιοποίησε την επόμενη χρονιά.
Μετά τη σεζόν,
συνήθως ο Μάικλ κάνει διακοπές για ένα διάστημα.
ΤΙΜ ΓΚΡΟΒΕΡ ΓΥΜΝΑΣΤΗΣ
Όταν έχασαν από το Ορλάντο,
του είπα "Μάικλ, ετοιμάζομαι να φύγω.
Όταν επιστρέψεις, να μου πεις".
"Τα λέμε αύριο", μου είπε.
Ο Μάικλ είχε υποχρέωση στον ίδιο του τον εαυτό, στους οπαδούς,
τους συμπαίκτες, τον σύλλογο, την οικογένειά του.
Στους πάντες.
"Από τη στιγμή που σπαταλάτε τρεις ώρες από τη ζωή σας
να με βλέπετε στο γυαλί,
έχω υποχρέωση να σας προσφέρω ό, τι καλύτερο μπορώ.
Ό, τι καλύτερο μπορώ, συνέχεια".
28 ΑΥΓΟΥΣΤΟΥ 1995
WARNER BROS. ΚΑΛΩΣ ΗΛΘΑΤΕ ΣΤΟ ΜΠΕΡΜΠΑΝΚ
Και, πάμε!
Στοπ!
Το καλοκαίρι μετά την επιστροφή του, γύρισε την ταινία Διαστημικά Καλάθια.
Ο θρύλος του ΝΒΑ Μάικλ Τζόρνταν γυρίζει ταινία το καλοκαίρι
με τον βετεράνο σταρ Μπαγκς Μπάνι.
Αλήθεια σας λέω. Με τίτλο Διαστημικά Καλάθια.
Ορίστε η υπόθεση. Μια σπείρα εξωγήινων θέλει να απαγάγει τον Μπαγκς.
Σύντομα, γίνεται ένας αγώνας μπάσκετ, στον οποίο συμμετέχει ο Τζόρνταν.
Ήξερε ότι η ταινία δεν ήταν εξίσου σημαντική
με το να ξαναπαίξει μπάσκετ στο επίπεδο που ήθελε.
Στη διάρκεια των γυρισμάτων, ξανάπιασε δουλειά.
Είπα "Χρειάζομαι ένα γυμναστήριο. Ένα μέρος να μπορώ να προπονηθώ".
"Μην ανησυχείς. Θα σου φτιάξουμε ένα".
Και φυσικά, όταν πήγα στα γυρίσματα, ήταν όλα έτοιμα.
Είχε τον Θόλο του.
Επαγγελματική εγκατάσταση. Απίθανο.
ΤΖΟ ΠΙΤΚΑ ΣΚΗΝΟΘΕΤΗΣ
Υπέροχο παρκέ, μεγάλος θόλος, βάρη.
Είχε γυμναστή τον Γκρόβερ.
Τα γυρίσματα διαρκούσαν από τη Δευτέρα μέχρι το Σάββατο.
Αρχίζαμε στις 7:00.
Έκανα δυο ώρες διάλειμμα και πήγαινα να δουλέψω με τον Τιμ.
Είχα σχεδιάσει ολόκληρο πρόγραμμα,
να δουλέψει όλους τους μύες του για να γυρίσει στο μπάσκετ.
Πέρασα 15 μήνες προσαρμόζοντας το σώμα μου για το μπέιζμπολ.
Το μπάσκετ θέλει γερούς ώμους και στήθος.
Έπρεπε να αλλάξω όλο μου το σώμα, πράγμα δύσκολο.
Και μετά, όταν τελειώναμε, κατά τις επτά το απόγευμα,
προσκαλούσαμε κόσμο και παίζαμε φιλικά.
Σκεφτήκαμε πως αν προσκαλούσαμε τους καλύτερους παίκτες εκεί...
ΤΖ. ΧΑΟΥΑΡΝΤ ΝΤ. ΡΟΝΤΜΑΝ
θα τους μελετούσε όλους προτού ξεκινήσει η σεζόν.
ΡΕΤΖΙ ΜΙΛΕΡ
Μετά, έγινε της μόδας.
Όλοι ήθελαν να έρθουν εκεί
Ήταν ευκαιρία για εκείνον να τσεκάρει τους πάντες
και κρατούσαμε σημειώσεις.
Πώς έπαιζαν ο Κρις Μάλερ κι ο Ρέτζι Μίλερ.
Έχει έρθει ο Ρέτζι Μίλερ.
Ο Πάτρικ Γιούιν. Ο Σον Μπράντλεϊ.
Φοβεροί αγώνες.
ΡΕΤΖΙ ΜΙΛΕΡ ΠΕΪΣΕΡΣ
Δεν υπήρχαν διαιτητές, εμείς κρίναμε αν κάναμε φάουλ.
Οπότε ήταν λίγο πιο τραχύ και βίαιο.
Απορώ πώς το έκανε.
Γυρίσματα όλη μέρα...
και μετά άντεχε να παίζει τρεις ώρες.
Παίζαμε μέχρι τις 9:00-10:00 το βράδυ.
Και επιπλέον να κάνεις βάρη,
και να ξυπνάς στις 6:00-7:00 το πρωί,
δεν ξέρω πώς... Ο τύπος είναι βρικόλακας. Αλήθεια.
Αντιμετώπιζα νέα ταλέντα, γεμάτα ενέργεια.
Έπρεπε να βελτιωθώ. Να ανακτήσω το ταλέντο μου.
Ειλικρινά, το καλύτερο που μπορούσε να συμβεί,
όσο σκληρό κι αν είναι,
ήταν η ήττα από το Ορλάντο, επειδή αφύπνισε τον Μάικλ.
Όταν επέστρεψε ο Μάικλ, ήταν άλλη ομάδα.
Μόνο ο Σκότι είχε απομείνει από τους τότε πρωταθλητές.
Δεν είχε παίξει με τον Λόνγκλεϊ.
Ούτε με τον Μπούσλερ, τον Κερ,
τον Γουένινγκτον και άλλους.
Η περίοδος προετοιμασίας ήταν απίστευτη.
Ήταν απολύτως δωσμένος.
Όταν ξεκίνησε η προετοιμασία, ήταν σε φοβερή κατάσταση,
μα έβγαζε κι αφρούς από το στόμα.
Ήταν έξαλλος που αποκλειστήκαμε.
Κάθε μέρα προετοιμασίας ήταν σαν πόλεμος.
Κάθε μέρα ήταν μάχη, και ήταν πολύ προκλητικός.
Ήθελα να καταλάβουν πώς είναι στο πεδίο της μάχης.
Αν δεν ξέρεις, θα πιαστείς απροετοίμαστος στον πόλεμο.
Ο Λουκ και όλοι οι υπόλοιποι,
είχαν έπαρση επειδή είχαμε κατακτήσει τρία πρωταθλήματα,
ενώ δεν είχαν καμία απολύτως συμβολή σ' αυτά, γαμώτο.
Μα τώρα, έπαιζαν στους Μπουλς και...
Όχι, μεγάλε, αυτό είναι...
Ήμασταν χάλια όταν πήγα εκεί.
Μετά, εξελιχθήκαμε σε ομάδα που κάνει πρωταθλητισμό.
Οφείλεις να τηρείς κάποιους κανόνες.
Έρχεσαι να τα δώσεις όλα.
Δεν έρχεσαι να κάνεις χαβαλέ.
Έρχεσαι έτοιμος να παίξεις.
Μια μέρα στην προπόνηση, ο Φιλ έβαλε να με μαρκάρει ο Στιβ Κερ.
Ήμασταν αντίπαλοι σε αγώνα δύο με δύο, με προκαλούσε με άσχημο τρόπο,
και ήμουν εκνευρισμένος γιατί μας είχαν διαλύσει.
Ο Φιλ κατάλαβε ότι είχα εκνευριστεί, αλλά για να με ηρεμήσει,
άρχισε να σφυρίζει ανύπαρκτα φάουλ.
Και τα πήρα, επειδή το να τον προστατεύει
δεν θα μας βοηθούσε στη Νέα Υόρκη.
Ούτε ενάντια σε ομάδες που έπαιζαν πολύ σκληρά.
Στο επόμενο σφύριγμα, σαλτάρισα τελείως και είπα
"Όταν κάνω φάουλ στον Κερ, το παραδέχομαι".
Είμαι πολύ υπομονετικός άνθρωπος,
αλλά κάποια στιγμή θυμώνω, επειδή είμαι και φοβερά ανταγωνιστικός.
Δεν τα πάω καλά στους καβγάδες, αλλά δεν έκανα πίσω.
Ετοιμάστηκα να πλακωθώ.
Με σπρώχνει και με χτυπάει στο στήθος,
και τον απωθώ και του ρίχνω μπουνιά στο μάτι.
Και ο Φιλ με διώχνει αμέσως.
Πάω, λοιπόν, στα αποδυτήρια και ο Μάικλ λέει
"Το ξέρω.
Σε κάποια φάση, ξέφυγα εντελώς".
Σκέφτηκα
"Μόλις έδειρα τον πιο αδύναμο τύπο",
και ένιωσα απαίσια.
Όταν μπήκαμε στο αμάξι, τηλεφώνησα...
Γύρισα στο προπονητικό και ζήτησα το τηλέφωνο του Στιβ.
Τον πήρα και ζήτησα συγγνώμη.
"Κοίτα, δεν είχε να κάνει με εσένα".
"Νιώθω απαίσια".
Το κουβεντιάσαμε, και κατά περίεργο τρόπο, μάλλον ήταν
ό, τι καλύτερο έκανα ποτέ, που υπερασπίστηκα το δίκιο μου,
επειδή την έλεγε σε όλους και εγώ αντιστάθηκα.
Τον σεβάστηκα, επειδή αρνήθηκε να υποχωρήσει,
και να γίνει ένα πιόνι σ' όλο αυτό.
Έκτοτε, η σχέση μας έγινε απείρως καλύτερη,
κι εμπιστευόμασταν ο ένας τον άλλο.
Σαν να είπαμε "Το ξεχνάμε.
και πολεμάμε μαζί".
ΣΕΖΟΝ 1995-96
Εκείνη τη σεζόν, είχαμε την καλύτερη ομάδα που έχω αγωνιστεί.
Είχε μόλις έρθει ο Ντένις Ρόντμαν.
Τρομερός αμυντικός.
Είχε μόλις έρθει, αλλά τον ήξερα.
Ήξερα πόσο καλός παίκτης ήταν.
Εκείνη τη χρονιά, ήταν φοβεροί με το καλημέρα.
Ο Ρόντμαν παρείχε ξανά τα ριμπάουντ
που εξαφανίστηκαν όταν ο Χόρας πήγε στο Ορλάντο.
Πολύ μου άρεσε στο Σικάγο.
Το λάτρεψα.
Ο Μάικλ, ο Σκότι, ο Ντένις.
Ήταν περίφημα.
Μαζί, συμπληρώναμε ο ένας τον άλλον.
Αλληλοϋποστηριζόμασταν.
Εκπληκτική τάπα από τον Ρόντμαν.
Οι Μπουλς διέπρεψαν με 23 νίκες στους πρώτους 25 αγώνες,
κι έθεσαν υποψηφιότητα για κορυφαία ομάδα όλων των εποχών.
Εκπληκτικό ξεκίνημα στη σεζόν.
Όλοι ξέραμε ότι βλέπαμε
την κορυφαία σεζόν στην ιστορία.
Πετούσα με τον Στιβ και τον Σκότι.
Κι ο Σκότι λέει
"Δεν βλέπω να χάνουμε τους επόμενους τρεις μήνες".
Προσπαθούν να καταρρίψουν το ρεκόρ νικών σε μία σεζόν,
το οποίο ανήκει στους Λέικερς του '71-'72.
ΚΟΡΥΦΑΙΑ ΡΕΚΟΡ ΝΒΑ
Εκείνη η ομάδα είχε πετύχει 69 νίκες και 13 ήττες.
Αν νικήσουν απόψε,
θα μείνουν στην ιστορία ως κορυφαίοι όλων των εποχών.
Η 70η νίκη έγινε πραγματικότητα για τους Μπουλς.
ΕΜΠΡΟΣ ΜΠΟΥΛΣ ΝΙΚΗΣΤΕ 70
Απόψε, οι Σικάγο Μπουλς έγραψαν ιστορία.
Θα υπάρξουν συζητήσεις για το αν είναι όντως οι κορυφαίοι.
ΝΙΟΥ ΓΙΟΡΚ ΤΑΪΜΣ ΟΙ ΚΟΡΥΦΑΙΟΙ ΟΛΩΝ ΤΩΝ ΕΠΟΧΩΝ
Το φετινό ρόστερ των Μπουλς
ίσως μείνει στην Ιστορία ως η κορυφαία ομάδα.
Οι Μπουλς τέλειωσαν τη σεζόν με ρεκόρ 72-10,
μα είπαν ότι δεν πιάνει μία μπροστά στον τίτλο.
Α' ΓΥΡΟΣ ΑΝΑΤΟΛΗΣ 1996 ΜΠΟΥΛΣ-ΧΙΤ 3-0
Τέλος. Το Σικάγο προκρίνεται στον β' γύρο.
Ο προπονητής της χρονιάς,
προκρίνεται στους τελικούς της Ανατολής.
Αν ξέρατε τον Εμ Τζέι όπως εγώ, το μόνο που έκανε όλο το καλοκαίρι
είναι να σκέφτεται τους Ορλάντο Μάτζικ.
ΤΕΛΙΚΟΙ ΑΝΑΤΟΛΗΣ ΑΓΩΝΑΣ 1 ΜΠΟΥΛΣ-ΜΑΤΖΙΚ
Ο πρώτος τελικός της Ανατολής
είναι ανάμεσα στους Ορλάντο Μάτζικ και τους αγαπημένους σας Σικάγο Μπουλς!
Ήθελαν ριμπάουντερ.
Κάποιον να κόβει.
Ένατο ριμπάουντ του Ρόντμαν.
Αυτό έκανε ο Ντένις.
Μακρινή πάσα στον Πίπεν, που καρφώνει με δύναμη.
Δεν είχαμε καμία ελπίδα.
Απέκλεισαν τους Μάτζικ.
ΤΕΛΙΚΟΙ ΑΝΑΤΟΛΗΣ 1996 ΑΓΩΝΑΣ 4
ΟΙ ΜΠΟΥΛΣ ΠΡΟΚΡΙΝΟΝΤΑΙ ΜΕ 4-0
Ο Τζόρνταν τελειώνει το ματς με 45. Οι Μπουλς επικρατούν 106-101...
ΣΚΟΥΠΑ
αποκλείοντας τους Ορλάντο Μάτζικ.
Το χάρηκες πολύ που απέκλεισες το Ορλάντο;
Σου έδινε κίνητρο έναν χρόνο τώρα.
Λόγω του περσινού αποκλεισμού μας,
το "Άλλο 23, άλλο 45", κι όλα αυτά, μα...
Όλοι στενοχωρηθήκαμε πέρυσι.
Προσπαθούμε να εξιλεωθούμε ως ομάδα και νομίζω ότι τα καταφέρνουμε πολύ καλά.
ΤΕΛΙΚΟΙ ΝΒΑ 1996 - ΑΓΩΝΑΣ 1 ΜΠΟΥΛΣ-ΣΟΥΠΕΡΣΟΝΙΚΣ
ΓΙΟΥΝΑΪΤΕΝΤ ΣΕΝΤΕΡ
Από το Γιουνάιτεντ Σέντερ του Σικάγο,
καλώς ήλθατε στους Τελικούς του 1996.
- Εμπρός, Μπουλς! Νούμερο ένα! - Ναι!
Πρόγραμμα Μπουλς-Σιάτλ!
ΤΕΛΙΚΟΙ 1996
Καλώς ήλθατε. Είμαι ο Μπομπ Κόστας.
Με κάθε σεβασμό στους Σιάτλ Σουπερσόνικς και να με συγχωρούν οι οπαδοί τους,
η αίσθηση που επικρατεί στο Σικάγο και σε όλη σχεδόν τη χώρα,
είναι ότι αυτοί οι τελικοί δεν μοιάζουν με ανταγωνισμό, αλλά με απονομή.
Θεωρείται ως η πλέον άνιση αναμέτρηση στην ιστορία των τελικών του ΝΒΑ.
Ήταν πολύ καλή ομάδα.
ΓΚΑΡΙ ΠΕΪΤΟΝ ΣΟΝΙΚΣ
Είχαν 72 νίκες, μα είχαμε κι εμείς πολύ καλή ομάδα.
Τους νικήσαμε στην κανονική σεζόν.
Στην κανονική σεζόν,
το Σιάτλ ήταν η κορυφαία ομάδα της Δυτικής Περιφέρειας.
Είχαν τον Γκάρι Πέιτον, έναν σπουδαίο γκαρντ και αμυντικό.
Κλέψιμο του Πέιτον.
Τον αποκαλούν "Το Γάντι". Φοβερός αμυντικός.
Συνεργαζόταν απίστευτα με τον Σον Κεμπ.
Πηδάει και καρφώνει με το δεξί χέρι!
Και καλό προπονητή, τον Τζορτζ Καρλ.
- Πάμε! - Πατήστε τους
χωρίς καθόλου τύψεις.
- Βγείτε και δώστε τα όλα. - Πάμε.
- Πάμε! - Σόνικς!
Στους Τελικούς, πήγαμε για φαγητό ένα βράδυ.
Ο Τζορτζ Καρλ δειπνούσε απέναντι.
"Ο Τζορτζ".
ΤΖΟΡΤΖ ΚΑΡΛ ΠΡΟΠΟΝΗΤΗΣ
Κι ο Τζορτζ Καρλ δεν ήρθε να του μιλήσει.
Με προσπέρασε αδιάφορος.
Τον κοίταξα και είπα "Σοβαρά; Έτσι θες να το παίξεις;"
Τον προσπέρασε και έφυγε. "Μέγα λάθος", σκέφτηκα.
Το θεώρησα απρέπεια.
Πήγαμε μαζί στην Καρολίνα, τον είδα το καλοκαίρι, παίξαμε γκολφ.
"Έτσι θες; Πολύ καλά".
Η καλύτερή μου.
Έκανε ό, τι ακριβώς έπρεπε για να το πάρω προσωπικά.
Τον Τζόρνταν μαρκάρει ο Γουίνγκεϊτ.
Λέι απ του Μάικλ.
Αδύνατον να τον μαρκάρει ο Ντάγκλας.
Πάντα βρίσκει κάποια αφορμή να γίνει πυρ και μανία.
Ο Τζόρνταν με αντίπαλο τον Πέιτον.
Ευστοχεί ξανά.
Ήθελε να σκοράρει με αντίπαλο τον Πέιτον.
Μόλις τον είχε, έγνεψε να παραμερίσουν όλοι...
ΑΓΩΝΑΣ 1
Το έκανε σε κάθε αγώνα.
"Θα του δείξω, που δεν ήρθε να μου μιλήσει".
Οι Μπουλς επικρατούν των Σόνικς με 92-88.
ΤΕΛΙΚΟΙ 1996 - ΑΓΩΝΑΣ 2
2-0 ΟΙ ΜΠΟΥΛΣ - ΤΖΟΡΝΤΑΝ 29 ΠΟΝΤΟΙ
Τζόρνταν για τρεις.
ΤΕΛΙΚΟΙ 1996 - ΑΓΩΝΑΣ 3
3-0 ΟΙ ΜΠΟΥΛΣ - ΤΖΟΡΝΤΑΝ 36
Τρίτη νίκη, με 108-86.
Ο Μάικ μάς διέλυσε στα τρία πρώτα.
Μας ξέσκισε, μας ξεπάτωσε.
Οι Σόνικς έχασαν τα τρία πρώτα, μα ο Καρλ δεν είχε παίξει το ατού του,
να μαρκάρει ο Πέιτον τον Μάικλ.
Είχα ανακηρυχθεί αμυντικός της χρονιάς, μπήκα στο Πάνθεον.
Ο Τζορτζ κι εγώ κάναμε μια συζήτηση.
"Δεν σε θέλω καλό αμυντικό τώρα.
Ξέρω ότι είσαι.
Θέλω να σκοράρεις".
Δεν ήθελε να με βάλει να τρέχω πάνω-κάτω στο παρκέ,
αλλά φτάσαμε να χάνουμε 3-0.
Ήμουν έξαλλος.
Του είπα "Άσε τις μαλακίες.
Εγώ θα τον μαρκάρω.
Δεν είναι πια στο χέρι σου".
Πολλές αλλαγές στους Σόνικς.
Ο κορυφαίος αμυντικός Πέιτον
θα αναλάβει τον Τζόρνταν.
Αυτό το μαρκάρισμα θέλαμε να δούμε σε όλη τη σειρά.
Ο Τζόρνταν δεν είναι πια αυτό που ήταν.
Έχει μεγαλώσει, έλειψε για ένα διάστημα.
Πιστεύω ότι η ιδανική τακτική θα 'ναι να τον ξεθεώσω.
Σφύριγμα σε βάρος του Σικάγο.
Επιθετικό φάουλ του Μάικλ Τζόρνταν.
Ο Γκάρι τον εκνεύριζε, του έλεγε διάφορα.
Μάρκαρε όσο καλύτερα γινόταν τον Μάικλ.
Τέταρτη περίοδος. Τζόρνταν.
Δεν είναι σε καλή βραδιά.
Πλέον έχει 6 στα 19 σουτ εντός παιδιάς.
Οι Σόνικς γλιτώνουν το "σκούπισμα".
Θα έχουμε και πέμπτο αγώνα.
Η πάσα ξεγέλασε τον Τζόρνταν.
ΤΕΛΙΚΟΙ 1996 - ΑΓΩΝΑΣ 5 ΣΟΝΙΚΣ-ΜΠΟΥΛΣ
Όλοι έλεγαν ότι θα τους "σκουπίσουν".
Ότι θα έκλειναν τη σεζόν με "σκούπα" στους Τελικούς.
Όμως οι Σόνικς είχαν αντίθετη άποψη.
Ο Γκάρι Πέιτον σκοράρει ξανά. Δεν πήγε κανείς να τον μαρκάρει.
Ο Μάικλ δεν δείχνει να ανησυχεί.
Τέλος. Οι Σόνικς θα επικρατήσουν με 89-78 των Μπουλς.
ΚΕΜΠ ΕΙΣΑΙ ΝΑΡΚΩΤΙΚΟ
Μαρβ, ήταν μεγάλη και σημαντική η ανάκαμψη του Σιάτλ.
Ο Πέιτον έσβησε τον Τζόρνταν στα τελευταία δύο ματς...
Πολλοί φοβούνται τον Μάικ.
Εγώ όχι.
Το έβαλα στόχο να τον εξαντλήσω.
Να τον κουράσω μέχρι να αρχίσει να σέρνεται.
Και τον χτυπούσα και τον έσπρωχνα συνεχώς.
Είχε αποτέλεσμα.
Τον ξεθέωνα και μετά...
Νιώθω σαδιστής τώρα.
Τον άφηνα λίγο να ανασάνει.
Και η σειρά έγινε πιο αμφίρροπη. Μακάρι να το είχα κάνει νωρίτερα,
Δεν ξέρω αν θα άλλαζε η κατάληξη,
αλλά αυτό έκανε τη διαφορά, να τον εξαντλώ με συνεχή χτυπήματα.
"Το Γάντι".
Δεν είχα θέμα με "Το Γάντι".
Δεν είχα πρόβλημα με τον Γκάρι Πέιτον.
Είχα άλλα στο κεφάλι μου.
ΤΕΛΙΚΟΙ 1996 - ΑΓΩΝΑΣ 6 ΜΠΟΥΛΣ-ΣΟΥΠΕΡΣΟΝΙΚΣ
16 ΙΟΥΝΙΟΥ 1996 ΗΜΕΡΑ ΤΟΥ ΠΑΤΕΡΑ
Κυρίες και κύριοι,
ευτυχισμένη Ημέρα του Πατέρα σε όλους τους μπαμπάδες του κόσμου.
Ένα από τα πράγματα που τον επηρέασαν ιδιαιτέρως ήταν η Ημέρα του Πατέρα.
ΕΥΧΑΡΙΣΤΩ ΠΟΥ ΕΜΕΙΝΕΣ ΣΠΙΤΙ ΜΕ ΤΑ ΠΑΙΔΙΑ
Ο αγώνας ήταν την Ημέρα του Πατέρα.
Ο πατέρας του ήταν πολύ σημαντικός για εκείνον.
Ο Τζέιμς ήταν πάντα παρών.
Αν δείτε πανηγυρισμούς του Μάικλ, πού είναι ο μπαμπάς του;
Δίπλα του.
Ήταν πάντα στο πλευρό του.
Οπότε, ήταν σαν να έλειπε ένα κομμάτι της καρδιάς του.
Θυμήθηκε το πρώτο του πρωτάθλημα,
που έκλαιγε κρατώντας το τρόπαιο,
με τον πατέρα του ακριβώς πίσω του.
Πήγαν ξανά στους Τελικούς,
και δεν μπορούσε να το μοιραστεί μ' εκείνον.
Το εναρκτήριο τζάμπολ καταλήγει στους Μπουλς.
Μάικλ Τζόρνταν.
Μέσα! Το ήξερε από πριν. Μόλις σούταρε, άρχισε να επιστρέφει στην άμυνα.
Ο Σκότι Πίπεν συνεχίζει να παίζει εξαιρετικό μπάσκετ.
Ο Μάικλ ήταν ανέκαθεν κλειστός χαρακτήρας.
Ήταν το στήριγμα όλης της οικογένειας.
Είναι το στήριγμα όλων των υπόλοιπων.
Δεν σε αφήνει να νιώσεις το κενό.
Μου είπε "Μαμά, το ξέρω ότι είναι εδώ. Μας παρακολουθεί".
ΧΡΟΝΙΑ ΠΟΛΛΑ, ΜΠΑΜΠΑ ΤΖΕΦΡΙ, ΜΑΡΚΟΥΣ, ΤΖΑΣΜΙΝ
Ο Τζέφρι Τζόρνταν εύχεται Ευτυχισμένη Ημέρα του Πατέρα.
Οι Μπουλς προηγούνται με 15 πόντους.
Τυπική διαδικασία για το Σικάγο.
Ο Τζορτζ Καρλ ζητά εσπευσμένα τάιμ-άουτ. Οι Σόνικς καταρρέουν.
87-75.
Τελευταία δευτερόλεπτα.
ΤΕΛΙΚΟΙ 1996 - ΑΓΩΝΑΣ 6
ΣΙΚΑΓΟ-ΣΙΑΤΛ 87-75 ΠΡΩΤΑΘΛΗΤΕΣ ΜΕ 4-2
Οι Σικάγο Μπουλς κατακτούν το πρωτάθλημα της σεζόν '95-'96.
Είναι το τέταρτο μέσα σε έξι χρόνια.
Μάικλ, ξέρω ότι το πρώτο ήταν το καλύτερο,
αλλά πόσο πιο καλό ήταν αυτό;
- MVP! - Βασικά,
δεν περιγράφεται.
Ο πατέρας μου... για εμένα.
Ξέρω ότι με βλέπει.
Θέλω να πω στη γυναίκα, τα παιδιά, τη μητέρα
και τα αδέλφια μου ότι το αφιερώνω στον μπαμπά.
Χαίρομαι πολύ για εκείνον.
ΙΟΥΝΙΟΣ 1996
ΜΑΪΟΣ 1998
ΜΠΟΥΛΣ-ΠΕΪΣΕΡΣ
Απέχουμε 40 λεπτά από την έναρξη
των τελικών της Ανατολής μεταξύ Ιντιάνα και Σικάγο.
17 ΜΑΪΟΥ 1998
Θα λήξουν την εποχή Τζόρνταν;
Τέτοια ερωτήματα πλανιούνται ενώ οι τελικοί ξεκινούν στο Σικάγο.
Θα 'ναι άλλη μια επίδειξη πυγμής ή το τέλος μιας εποχής.
Το να τελειώσει η εποχή Τζόρνταν
με αποκλεισμό από την Ιντιάνα
εντός έδρας δεν θα 'ναι ό, τι καλύτερο.
ΤΕΛΙΚΟΙ ΑΝΑΤΟΛΗΣ 1998 - ΑΓΩΝΑΣ 1 ΜΠΟΥΛΣ-ΠΕΪΣΕΡΣ
Βγαίνουμε γρήγορα έξω...
Βάλτε τα σουτ.
Καλώς ήλθατε σε έναν ακόμα αγώνα των Μπουλς.
Πλέον ξεκινούν οι τελικοί της Ανατολής.
ΘΑ ΥΠΕΡΑΣΠΙΣΤΟΥΜΕ Ο, ΤΙ ΜΑΣ ΑΝΗΚΕΙ!
ΕΜΠΡΟΣ ΠΕΪΣΕΡΣ!
Μπουλς εναντίον Πέισερς.
Όλοι θεωρούσαμε τους Μπουλς το κυρίαρχο πρότυπο επιτυχίας.
Θεωρούνταν οι καλύτεροι εκείνη την εποχή, αλλά θεωρούσαμε ότι ήμασταν...
Ακόμα το πιστεύω, καλύτεροι.
ΡΕΤΖΙ ΜΙΛΕΡ ΠΕΪΣΕΡΣ
Τότε κυκλοφορούσε η φήμη
ότι θα ήταν η τελευταία χρονιά του Μάικ.
Οπότε οι συνθήκες ήταν ιδανικές...
και βαθιά μέσα μου πίστευα ότι μπορούσαμε να τα καταφέρουμε.
Να τον βγάλουμε στη σύνταξη.
Υποτιτλισμός: Έρρικα Πετρωτού